ועדת העבודה והרווחה, כנסת 25, פרוטוקול מספר 47, 2023-05-16 00:00

ישראל אייכלר: ישיבת ועדת העבודה והרווחה, כ״ה באייר התשפ״ג

ישראל אייכלר:  הדיון הזה הוא השלישי היום במסגרת יום ״והדרת פני זקן״ בכנסת, ובכל הוועדות היום מתקיימים דיונים במסגרת הנושא הזה, בכל מיני תחומים ואני חושב שזה דבר חשוב מאוד

ישראל אייכלר:  אנחנו נזכה בדיון להשתתפותו של השר יצחק שמעון וסרלאוף, שר הנגב, הגליל והחוסן הלאומי, שיכבד אותנו בהמשך בנוכחותו

ישראל אייכלר:  אז אנחנו נפתח את הדיון בנושא ״הסיעוד הביתי - מעטפת השירותים״

ישראל אייכלר:  מי עוסק ראשון בנושא הסיעוד הביתי? מי מציג את המצגת של עזר מציון? בבקשה

רווית פרננדס: שלום לכולם, לפני שאני אתחיל אני רק רוצה לומר תודה לחבר הכנסת, הרב אייכלר, על הזכות להיות כאן ולהשמיע את הקול והצרכים של הזקנים

רווית פרננדס:  זה הוא יום חשוב ומשמעותי, ואנחנו מאוד שמחים להיות חלק ממנו

רווית פרננדס:  אנחנו פה כדי להציג תפיסת שירות הוליסטית למען הזקן, שעזר מציון פיתחה ומשקיעה בה משאבים

רווית פרננדס:  מטרתנו היום היא שאתה, חבר הכנסת, הרב אייכלר, תוכל לצאת עם המלצה למדינה לאמץ את השיטה שלנו

רווית פרננדס:       שמי רווית פרננדס, אני עובדת סוציאלית, בעלת ניסיון של 15 שנים בתחום הזקנה

רווית פרננדס:  אני מנהלת אזור בחטיבת הסיעוד של ׳עזר מציון׳

רווית פרננדס:  נמצאים איתי כאן הנהלת האגף, יעקב לפידות ושותפות נוספות וטובות

רווית פרננדס:  לפני שאני אתחיל, אני רוצה לקחת אתכם לרגע שבו אבא או אמא של אדם, הופכים תלותיים ונזקקים לעזרה

רווית פרננדס:  אבא או אמא שאולי היו מאוד מאוד חזקים, עמוד תווך של המשפחה, אולי גם עזרו מאוד מאוד לילדים, ופתאום הם נזקקים לעזרה והיוצרות מתהפכים וילד צריך לטפל באימו

רווית פרננדס:       אני רוצה שתדמיינו את הסיטואציה הזו גם אצל אדם שאין לו ילדים, אדם שאולי היה איש קריירה, מישהו שתרם המון לחברה, שפתאום הופך לתלותי וזקוק לעזרה

רווית פרננדס:  במדינת ישראל חיים יותר ממיליון ו-400 אזרחים ותיקים, מתוכם יותר מ-318 אלף זכאי חוק סיעוד

רווית פרננדס:  מדינת ישראל משקיעה והשקיעה רבות באמצעות חוק סיעוד, כדי לאפשר לזקן להזדקן בסביבה הטבעית והמוכרת שלו

רווית פרננדס:  יש שיח מקצועי מאוד מאוד רחב סביב היישום של החוק ונעשתה חשיבה רבה להתאמות שצריך לבצע בו

רווית פרננדס:       המענה הקיים היום הוא חלקי ומותיר לא מעט צרכים שפוגעים באיכות חיי הזקן ומקשים על בני המשפחה

רווית פרננדס:  החזון שלנו, של ׳עזר מציון׳, מבקש לקדם את תפיסת השירות הייחודית וההוליסטית ביחס לזקן

רווית פרננדס:  אנחנו מאמינים שלכל אדם הזכות להזדקן בכבוד, בסביבתו הטבעית, תוך שמירה על איכות חייו

רווית פרננדס:  אנחנו חייבים לתת להם את הכרת הטוב, אנחנו מאמינים שאלה אנשים שנתנו הכול בשביל המדינה שלנו ואנחנו גם חושבים שמדובר בדרך ארץ ובחינוך

רווית פרננדס:       התפיסה שלנו נבנתה הודות לעשרות שנים של עשייה למען החולים בכלל וקשישים בפרט

רווית פרננדס:  לצורך העניין, כשאנחנו פונים לחולה, חולה סרטן או כל דבר אחר, אנחנו חושבים מה אנחנו יכולים לעשות בשביל לתמוך בו

רווית פרננדס:  מעבר לזה, אנחנו מסתכלים על כל המעטפת הרחבה, על מה אנחנו יכולים לעשות בשביל לעזור למשפחה, לילד

רווית פרננדס:  אולי צריך חונך, אולי צריך אוכל

רווית פרננדס:  מה- DNA הזה, בעצם ינקנו את התפיסה שלנו בעולם הזקן

רווית פרננדס:  יש אתגרים לא קטנים, בעצם ההגעה למצב תלות זו נקודת משבר שדורשת מענים מדויקים, שמנוהלים ממקור אחד ועם רצף טיפולי

רווית פרננדס:       אנחנו מאמינים שמקור אחד שמנוהל מקצועית, יביא לשיפור ברווחה הנפשית של הזקן, באיכות החיים שלו, יוריד מהעומס על המשפחה וכתוצאה מכך, גם יפחית מהעומס על המערכות הציבוריות השונות

רווית פרננדס:  יהיו פחות אשפוזים, פחות ביקורים בקופות חולים, פחות פניות לרווחה ולגורמים נוספים

רווית פרננדס:  יש לא מעט אתגרים שאיתם מתמודדים הזקנים

רווית פרננדס:  המחלה הרחבה שמרבית הזקנים מתמודדים איתה היא הבדידות

רווית פרננדס:  גם כאלה שמאוד מאוד עטופים ויש להם משפחה תומכת, עדיין בסוף רובם מתמודדים עם בדידות לא קטנה

ישראל אייכלר: יש לנו את הזכות לקבל את השר יצחק שמעון וסרלאוף, שר הנגב, הגליל והחוסן הלאומי

יצחק שמעון וסרלאוף: העונג כולו שלי

ישראל אייכלר: אנחנו באמצע המצגת של ׳עזר מציון׳, אבל ברשותך, לכבוד השר, שצריך ללכת, אנחנו נפסיק פה ונמשיך אחר כך

ישראל אייכלר:  ואז אם השר ירצה לראות הוא יוכל להמשיך

יצחק שמעון וסרלאוף: ׳עזר מציון׳ זה באמת ארגון מאוד חשוב

יצחק שמעון וסרלאוף:  אני זכיתי גם להתנדב ולעבוד בו במשך כמה שנים

יצחק שמעון וסרלאוף:  אני לא יודע אם אתם זוכרים את זה או מקשרים כי הייתי אז יותר צעיר, אני עדיין צעיר

ישראל אייכלר: גם אני צעיר, אבל החוק אומר שאני קשיש

ישראל אייכלר:  מה אני אעשה? אתה יכול להתווכח עם החוק?     

יצחק שמעון וסרלאוף: אתה לא אזרח ותיק

ישראל אייכלר: למה?     

יצחק שמעון וסרלאוף: אם אתה אזרח ותיק אז אתה בניגוד עניינים

ישראל אייכלר: ממש

ישראל אייכלר:  חשבתי על זה שכנראה הייתי צריך להגיע לגיל הזה בשביל לעשות יום בנושא ״והדרת פני זקן״, אבל כשעשיתי את זה לא חשבתי על זה

יצחק שמעון וסרלאוף: טוב, איפה ברכי?     

ישראל אייכלר: פה

ישראל אייכלר:  היא כבר ייצגה את המשרד שלך בכבוד בדיון הקודם

יצחק שמעון וסרלאוף: אז קודם כל, אני רוצה להודות לך, חבר הכנסת ישראל אייכלר, על היוזמה לציון יום ״והדרת פני זקן״ בכנסת

יצחק שמעון וסרלאוף:  אגב, לפני שבועיים היה ציון של שבת ״והדרת״, בו הקהילה דנה בנושא האזרחים הוותיקים ומכבדת אותם בעליות לתורה וכולי

יצחק שמעון וסרלאוף:  מי שהגה את זה היה אורי אורבך, זכרונו לברכה

יצחק שמעון וסרלאוף:  ישנם מספר גופים או משרדים, שאמונים על כל מה שקשור במתן סיוע לבני הגיל השלישי

יצחק שמעון וסרלאוף:  יש את משרד הרווחה, את משרד הבריאות ועכשיו גם את משרד הנגב והגליל, שאליו עבר האגף לאזרחים ותיקים

ישראל אייכלר: זה החוסן הלאומי שלנו

יצחק שמעון וסרלאוף: נכון

יצחק שמעון וסרלאוף:  אני דואג לומר את זה

יצחק שמעון וסרלאוף:  אני אוהב להגיד שהם לא האזרחים הוותיקים אלא המבוגרים האחראיים

יצחק שמעון וסרלאוף:  כך אני רואה את זה וכך גם המשרד רואה את זה

יצחק שמעון וסרלאוף:  מטרת העל שאותה הצבנו באגף לאזרחים ותיקים, היא דחיית תקופת התלות

יצחק שמעון וסרלאוף:  אנחנו בעצם רוצים לתת מענה ושירותים לאזרח ותיק, שמרגע שהוא יוצא לפנסיה, יהיה לו זמן משמעותי ביום שבאמצעותו הוא מתמלא

יצחק שמעון וסרלאוף:  ברכי שנשארת פה, תייצג אותנו נאמנה בהצגת התוכניות שאותן אנחנו עושים במשרד

יצחק שמעון וסרלאוף:       אנחנו פועלים במשרד בכמה מישורים והיבטים, אותם אנחנו מגדירים כחוסן אישי, חוסן חברתי וחוסן כלכלי

יצחק שמעון וסרלאוף:  יש כרגע מספר פרויקטים שאותם המשרד מפעיל, אני לא ארחיב כרגע על כולם אבל כן אוכל לומר יש כמה נושאים, שמי שהתחילה אותם וחייבים לציין את זה על אף שהיא לא פה, זו חברת הכנסת מירב כהן, שעשתה עבודה די מדהימה במשרד כשהייתה השרה לשוויון חברתי

יצחק שמעון וסרלאוף:  ואנחנו ממשיכים את אותם הפרויקטים המדהימים

יצחק שמעון וסרלאוף:  אז יש את פרויקט ׳ותיקים בעבודה׳, שזו תוכנית לבני 60 ומעלה, שמעוניינים להשתלב בשוק העבודה

יצחק שמעון וסרלאוף:       במסגרת התוכנית יש אתר ייעודי לחיפוש עבודה, מרכזי תעסוקה, הכשרות מקצועיות ועידוד מעסיקים לקבל לשורותיהם עובדים בני הגיל השלישי

יצחק שמעון וסרלאוף:  בנוסף, אנחנו עובדים על איוש תקנים של אזרחים ותיקים בשירות המדינה

יצחק שמעון וסרלאוף:  יש משרות ייעודיות להעסקת אזרחים ותיקים בשירות המדינה

יצחק שמעון וסרלאוף:  המשרד פועל לאייש את אותם התקנים שנקבעו בפיילוט ואנחנו מקווים שאפשר יהיה להרחיב את זה לגופים נוספים ולהגדיל גם את מספר התקנים

יצחק שמעון וסרלאוף:       בנוסף, יש פרויקט יפיפה בשם ׳באים לטוב׳

יצחק שמעון וסרלאוף:  בשיתוף פעולה עם משרד החינוך והחברה למתנ״סים, שמסייע למציאת מקומות התנדבות

יצחק שמעון וסרלאוף:  אני בעצמי הייתי באור יהודה וראיתי במו עיניי איך זה ממלא את האזרחים הוותיקים, שבאים להתנדב פעם או פעמיים בשבוע

יצחק שמעון וסרלאוף:  כל אחד יכול לתרום לפי תחומו ועניינו ויש באמת מגוון רחב של תחומים

ישראל אייכלר: כבוד השר, בוא תעצור רגע לשתות ותברך

ישראל אייכלר:      (שר הנגב, הגליל והחוסן הלאומי מברך 'שהכול')      

ישראל אייכלר: מי שבא מאשכנז לא יכול להגיד בנוסח אחר

יצחק שמעון וסרלאוף: סליחה? אני באתי מקראקוב

יצחק שמעון וסרלאוף:  סבא שלי היה חסיד בובוב

ישראל אייכלר: קודם כל, שלא יגידו שאין לבובוב נציגות בכנסת

ישראל אייכלר:  אבל השם היה נשמע לי גרמני

יצחק שמעון וסרלאוף: מה זה וסרלאוף?     

ישראל אייכלר: מים רצים, ריצת המים

יצחק שמעון וסרלאוף: מרוצת המים, כמעיין המתגבר

יצחק שמעון וסרלאוף:  אגב, אבשלום קור עשה על זה תוכנית והוא הגיע למסקנה ואף הוכיח שמים זורמים זה בעצם בגלל שאין מים אלא תורה

יצחק שמעון וסרלאוף:  לכן, שרשרת הדורות אחורה היא של תלמידי חכמים

ישראל אייכלר: מעיינות החוכמה זה דבר שמשתלב בדיון

ישראל אייכלר:  כפי שאמרתי היום כבר 10 פעמים, זקן – 'זה שקנה חכמה'

ישראל אייכלר:  ספר החינוך אומר שכל מצוות ״והדרת פני זקן״ מטרתה היא שהצעירים ילמדו מהם, בגלל שהזקנים למדו וצברו חוכמה

ישראל אייכלר:  מטרת החיים ומטרתו של הקדוש ברוך בבריאת האדם היא שהוא ירכוש חוכמה, כך אומר ספר החינוך מזה 1,000 שנה

ישראל אייכלר:  כך שהעניין של ״והדרת פני זקן״ משתלב לנושא הדיון מהמקום הזה שהזקן הוא זה שאצלו החכמה, הוא זה שצבר חכמה ודרכו לימוד החוכמה, כמעיין המתגבר

יצחק שמעון וסרלאוף: מה ההבדל בין זקן לשיבה? למה אומרים מפני שיבה תקום ולא מפני זקן תקום? אבל עזוב

ישראל אייכלר: אם יש לך תשובה טובה תגיד את זה

יצחק שמעון וסרלאוף: אני חושב על זה

ישראל אייכלר: יש כאלה שאומרים שזקן מיוחס לגיל 60 ושיבה מיוחסת לגיל 70, כך כתוב במשנה

יצחק שמעון וסרלאוף: ושניהם תחת אחריותנו

יצחק שמעון וסרלאוף:  אז ככה, התחלתי לדבר על פרויקט ׳באים בטוב׳, אז יש לנו התנדבויות בבתי ספר, התנדבויות עם הגיל הרך והקמת קהילות ויוזמות לטובת חיזוק הקשר הבין דורי

יצחק שמעון וסרלאוף:  דבר אחרון שאגע בו זה כיתות ותיקים

יצחק שמעון וסרלאוף:  אם תרצו, ברכי תרחיב לכם אחר כך על שלל הפרויקטים, היא עושה עבודה נהדרת וזה הזמן לפרגן לך

יצחק שמעון וסרלאוף:  לא יוצא לנו להיפגש הרבה במשרד, אבל אני שומע ומקבל פידבקים חיוביים מאוד על הפעילות החשובה שאתם עושים שם

יצחק שמעון וסרלאוף:  אגב, אני מקווה שאחרי שסמוטריץ׳ יחזיר את התקציב שמגיע לנו, נוכל להרחיב את הפעילות של אזרחים ותיקים ואף לייצר עוד פרויקטים משמעותיים וחשובים

ישראל אייכלר: בבקשה לא לצער אותנו

ישראל אייכלר:  אנחנו ביום חגיגי של ״והדרת פני זקן״, וברגע שאתה מתחיל לדבר על האוצר אז כולם עצובים

יצחק שמעון וסרלאוף: חס וחלילה, אנחנו אופטימיים עכשיו

יצחק שמעון וסרלאוף:  באתי במבט אופטימי

יצחק שמעון וסרלאוף:  פרויקט ׳כיתות ותיקים׳ נועד להעשיר את האזרחים הוותיקים לשם כך יש כיתות שמיועדות רק להם, כיתות לימוד שפועלות בשעות הבוקר בבתי הספר העל יסודיים בכל רחבי הארץ, לשם הם מגיעים ושומעים שיעורים והרצאות מרתקות במגוון של תחומים ונושאים

יצחק שמעון וסרלאוף:  אני אומר משהו בנימה אישית

יצחק שמעון וסרלאוף:  בסוף, גם הצעירים פה מבנינו, אנחנו האזרחים הוותיקים של המחר וזו סוגייה שכולנו נדרש לה בשלב כל שהוא

יצחק שמעון וסרלאוף:  אני חושב שכשאנחנו מסתכלים על אזרח ותיק, אנחנו צריכים לראות זה ערך ולא חלילה נטל

יצחק שמעון וסרלאוף:       כל מה שהם צברו כל בחייהם, יש לנו את האפשרות ואת ההזדמנות ללמוד מהם, להוקיר ולהעריך אותם, כי הם אוצר גלום של ידע ושל ניסיון חיים

יצחק שמעון וסרלאוף:  אני אומר את זה ממקום אישי כי אבא שלי, שהיה ראש ישיבה במשך הרבה בשנים, זכיתי לגלות אותו פתאום כשהוא יצא לפנסיה

יצחק שמעון וסרלאוף:  פתאום יש לו זמן אליי, אני בא אליו בכל יום ראשון ואנחנו לומדים בחברותא

יצחק שמעון וסרלאוף:  אני שומע ממנו עצות לחיים ותובנות

יצחק שמעון וסרלאוף:  אלה דברים שלא לומדים אותם באוניברסיטה ולא בשום מקום אחר, אלה כישורי חיים

יצחק שמעון וסרלאוף:       את כל הניסיון והידע הזה אנחנו רוצים להנגיש לציבור, לתת להם את ההזדמנות להביא את זה לחברה ולבטא את זה החוצה

יצחק שמעון וסרלאוף:  אני חושב שאנחנו מבינים את האחריות שמוטלת עלינו על מנת שזה יקרה

יצחק שמעון וסרלאוף:  וחבר הכנסת אייכלר, אנחנו פועלים ונפעל יחד על מנת לתת להם את הפלטפורמה המתאימה, את שוויון ההזדמנויות בתחום הזה ועל מנת להרחיב את מגוון האפשרויות הקיימות

יצחק שמעון וסרלאוף:  אני מודה לכם שבאתם ושהקשבתם ומאחל לכולנו בהצלחה, אופטימיות ורק דברים טובים

ישראל אייכלר: יש מקום לשאלות אישיות? למשל, בן כמה אתה?     

יצחק שמעון וסרלאוף: כן

יצחק שמעון וסרלאוף:  אני בן 30

ישראל אייכלר: אתה הצעיר שבח״כים?     

יצחק שמעון וסרלאוף: כך אומרים, כן

ישראל אייכלר: והוא ממונה עלינו, אתם מבינים את מה שקורה?      

יצחק שמעון וסרלאוף: קשר בין דורי, כפי שאומרת ברכי

ישראל אייכלר: ״דור לדור יביע אומר

ישראל אייכלר: ״ אני רוצה לומר לך, שכשאני נכנסי לכנסת בגיל 48, כולם אמרו: ״הצוציק הזה כבר הגיע לכנסת

ישראל אייכלר: ״ היום כבר בגיל 30 אתה מגיע לכנסת, אתה מבין את השינוי? זה שינוי מאוד מעניין ואני חושב שיש פה זכות לאדם בן 30, לקחת דווקא משימה כמו זו, של האנשים המבוגרים, כי זה עולם שלם

ישראל אייכלר:  קודם כל, אני לא ידעתי שאנחנו יותר ממיליון ו-200 אלף איש, לכן אני חושב שזו זכות גדולה מאוד

ישראל אייכלר:       אני רוצה להודות לך ולמשרד שלך לא רק על תחומי הנגב והגליל, שגם שם יש לנו דברים חשובים, אבל על נושא של החוסן הלאומי

ישראל אייכלר:  כי כאשר הצעירים נשמעים לזקנים, זה החוסן הלאומי שלנו

ישראל אייכלר:  אז בעזרת השם, ״דור לדור יביע אומר״, ואיך אמרת קודם? אתם האזרחים הוותיקים של המחר

ישראל אייכלר:  אז בעזרת השם אני מאחל לך שכשתגיע לגילי, עוד תצליח לעשות ואולי גם להיות יושב ראש הוועדה

ישראל אייכלר:  תודה רבה אדוני

יצחק שמעון וסרלאוף: תודה

ישראל אייכלר: נמשיך עם ׳עזר מציון׳, מאיפה שעצרנו

רווית פרננדס: תודה רבה

רווית פרננדס:  לפני שאני אמשיך אני רוצה להתייחס למשהו שאמרת על הגיל

רווית פרננדס:  אדם בן 80, לא מבין שהוא בן 80, זה משהו שגם לי לקח כמה זמן להבין אותו אבל לגיל אין באמת ערך

רווית פרננדס:  זאת אומרת, כל עוד האדם פעיל וכוחו במותנו, הוא מרגיש צעיר, לגיל אין הרבה משמעות עד שאתה באמת נזקק

רווית פרננדס:  השר דיבר על דחיית התלות ועל חוסן אישי וזה מאוד מתחבר למה שאנחנו מעלים פה

רווית פרננדס:       אז אמרתי קודם לכן בדבריי על ההתמודדות עם הבדידות, שבעניינו זו אחת המחלות הקשות ביותר שגם הכי זקוקה למענה ושכולם סובלים ממנה

רווית פרננדס:  יש גם כמובן את הריתוק לבית, ירידה קוגניטיבית וכל הנושא של היעדר ידע

רווית פרננדס:  אנחנו רואים אנשים מבולבלים, לא יודעים מה לעשות, מאיפה להתחיל, לאן לגשת ואיך למצות את הזכויות שלהם במקרים של נפילות בבתים, של אשפוזים ושל טיפולים חוזרים

ישראל אייכלר: אני מכיר ש- ׳עזר מציון׳ לא מסייעים רק לקשישים אלא לכל הגילאים

ישראל אייכלר:  זה חסר לי פה במצגת ואנשים לא יודעים

ישראל אייכלר:  ׳עזר מציון הוא אחד מהארגונים המופלאים ביותר, שמוכיחים את ההוכחה הניצחת ביותר לכך שאין כמו הציבור החרדי בתחומי התנדבות ותרומה

ישראל אייכלר:  אגב, הארגונים האלה, כמו ׳איחוד הצלה׳ ו- ׳עזר מציון׳, מכילים את כל האוכלוסיות, זה לא רק חרדים

ישראל אייכלר:  אבל היוזמה היא של הרב צ׳ולק, שכולנו עפר לרגליו במסירות שלו

ישראל אייכלר:  אז תסיימי בבקשה במענים שאתם נותנים בפועל למען הזקן

יעקב לנדוי: אני רק אשלים משפט

יעקב לנדוי:  בהתייחס לפעילות הרחבה של ׳עזר מציון׳, את הפעילות הרחבה שאותה אתה מכיר, הלכו והעתיקו אל עולם הקשישים

יעקב לנדוי:  ההתייחסות הזו באה ואומרת שאת מה שעושים עבור נער חולה בסרטן, את המעטפת שאותה הוא מקבל, את אותו היחס ולא פחות, מעתיקים לעולם הזקנה עבור אותם קשישים במטרה לתת גם להם את מעטפת השירותים הרחבה ש- ׳עזר מציון׳ נותנת

ישראל אייכלר: אוקיי, אז עכשיו בואו נתמקד במענים שלכם לקשישים

רווית פרננדס: ׳עזר מציון׳ משקיעה משאבים רבים כדי לספק שירותי סיעוד מאוד רחבים ואנחנו עושים את זה בכמה עולמות

רווית פרננדס:  יש את מעטפת השירותים הכללית, שנותנת הסעות באמבולנסים למרותקים, השאלת ציוד, מכירת מוצרי טיפול רפואי במחירי עלות, חלוקת ארוחות חמות למלווים של מאושפזים

ישראל אייכלר: את זה רואה כל מי שבא לבית החולים, את הלחמניות שלכם

רווית פרננדס: נכון

רווית פרננדס:  וגם ייעוץ והכוונה רפואית

רווית פרננדס:  יש לנו מערך מתנדבים מדהים, שפועל באמצעות קבוצות WhatsApp, שלשם אנחנו בעצם דואגים להעביר חולים, בדיקות, תרופות וכו׳

ישראל אייכלר: תסבירי לי, מה זה להעביר בדיקות?      

רווית פרננדס: יש לנו מערך שנקרא ׳מחוברים לחיים׳, הוא מבוסס על הרעיון לפיו ישנם אנשים שרוצים לעזור, אבל לא יכולים להתחייב ליום ושעה קבועים, אז הם מתחברים לקבוצות ה- WhatsApp ולשם מועלים כל מיני צרכים, כמו להעביר חולה ממקום למקום, להעביר תרופות

ישראל אייכלר: הסעות?     

רווית פרננדס: לאו דווקא

ישראל אייכלר: אז מה זאת אומרת בדיקות?     

רווית פרננדס: אם מישהו צריך להעביר בדיקה לבית חולים מסוים

ישראל אייכלר: את הבדיקה עצמה? לוקחים מבית הקשיש אל בית החולים או למעבדה?      

יעקב לנדוי: לפעמים לקופות החולים

יעקב לנדוי:  כאשר החולה לא יכול להגיע, אז אחות יכולה באישור להגיע ולקחת ואז יכולים להעביר את זה לקופות החולים

יעקב לנדוי:  וגם בכל מיני הזדמנויות אחרות

יעקב לנדוי:  למשל מקרים בהם קשישים זקוקים לתרופות ולא יכולים ללכת ולקנות, אז על ידי ׳מחוברים לחיים׳ ובשיתוף עם קופות החולים, יש נהגים שעושים בהתנדבות את השירות הזה עבורם

ישראל אייכלר: יש בהדרכה מתן כלים לטיפול במטופלים שמתמודדים עם דמנציה, יש לכם תשובות לזה?      

רווית פרננדס: יש לנו מרכז שלם שנקרא ׳מרכז ציפור הפריג׳׳, שנותן מענה לכל תחום הדמנציה וירידה קוגניטיבית

רווית פרננדס:  אחד מהמענים זה באמצעות הדרכה ומתן כלים למטפלות, שמטפלות בחולים דמנטיים

רווית פרננדס:  אנחנו גם נותנים טיפול רגשי, ייעוץ ותמיכה לבני המשפחה, מיצוי זכויות, קבוצות תמיכה, הרצאות ועוד

רווית פרננדס:  בהקשר של ההדרכות המקצועיות, אנחנו מאמינים שככל שנעצים את המטפלות ונעמיק את הידע ואת סל הכלים שלהן, כך הן יוכלו לתת שירות רחב ומקיף יותר

רווית פרננדס:  יש לנו הכשרות בנושא הפעלה גופנית, ששם אנחנו מלמדים את המטפלת כיצד להפעיל את הקשיש בהתאם לצורך שלו

רווית פרננדס:  יש לנו הכשרה שמטרתה לשמור ולחזק את היכולות הקוגניטיביות של הקשיש באמצעות כל מיני משחקים והפעלה חווייתית

ישראל אייכלר: מי מממן אתכם?     

רווית פרננדס: אנחנו

ישראל אייכלר: הכול תרומות?     

רווית פרננדס: לא

רווית פרננדס:  אנחנו משקיעים לא מעט ומשתמשים בעלויות תפעול מאוד נמוכות

רווית פרננדס:  אנחנו גם משתמשים ביתרות הסיעוד שלנו לצורך כל השירותים שאנחנו מספקים וכן, גם לא מעט תרומות שאנחנו מקבלים מהמון המון גורמים

רווית פרננדס:  יש לנו גם המון שותפים טובים בדרך, שאיתם אנחנו זוכים לעשות שיתופי פעולה

רווית פרננדס:  משרדי הממשלה, הביטוח הלאומי והמחלקות השונות ברווחה

יעקב לנדוי: גם המשרד לשוויון חברתי שותף איתנו בחלק מהנושא של מתן מענה לקשישים

ישראל אייכלר: בהסעות?     

יעקב לנדוי: יש מוקד טלפוני של המשרד לשוויון חברתי, שדרכו מגיעות חלק מהפניות אלינו, על מנת שנוכל לספק מענים באמצעות המתנדבים

ישראל אייכלר: תודה רבה על המצגת

לאה ויט: שמי לאה ויט ואני הדוברת של ׳עזר מציון׳

לאה ויט:  אני רק רוצה לחדד עוד משפט אחד בנוגע ל- ׳עזר מציון׳

לאה ויט:  בעצם מה שאנחנו רוצים לומר זה שבעצם ׳עזר מציון׳ פיתחה תפיסת שירות שאומרת שלזקן מגיע לקבל הכול תחת קורת גג אחת

לאה ויט:  אנחנו נותנים גם את שירותי המעטפת הכלליים, כמו אמבולנסים, אנחנו מכשירים את המטפלות, אנחנו נותנים המון פרויקטים

לאה ויט:  שאלת קודם על המימון

לאה ויט:  יש לנו שותפות עם המוסד לביטוח לאומי ועם משרדי הממשלה ומה שאנחנו רוצים לבקש היום בעצם זה את העזרה שלך, של הוועדה ושל קובעי המדיניות, זה בעצם להחיל את השיטה הזו ואת התפיסה שאותה אנחנו מביאים

לאה ויט:  לא רק בשביל ׳עזר מציון׳, לא רק בשבילנו, אלא בשביל כל מי שפועל בתחום הזה, שהמדינה תעזור לכל זקן לקבל את מה שאנחנו מזהים כצורך שלו, וזו היא המעטפת ההוליסטית הרחבה

ישראל אייכלר: תודה רבה

ישראל אייכלר:  אולי זה המקום לבקש את ההתייחסות מתמי דיסקין, מנהלת האגף הבכיר לאזרחים ותיקים במשרד הרווחה, בבקשה

תמי דיסקין: טוב

תמי דיסקין:  הייתי רוצה לעשות משהו קצת יותר דופן ולבקש משהו

תמי דיסקין:  משרד הרווחה אחראי על הפעילות בתחום הזקנה של 256 רשויות מקומיות, באמצעות המחלקות לשירותים חברתיים ובאמצעות עוד מגוון רחב של מסגרות

תמי דיסקין:  אני יכולה לשבת כאן ולדבר על 180 מרכזי היום שלנו, על מועדוני המופת ועל הקהילות התומכות, אך ברשותך, אני הייתי רוצה קודם כל למסור את רשות הדיבור

תמי דיסקין:  יושבות כאן מנהלות מחלקה לשירותים חברתיים שהן גם עובדות סוציאליות ברשויות המקומיות, הן אלה שרואות את האזרחים הוותיקים, מסתכלות להן בעיניים ונותנות להם את השירותים

תמי דיסקין:  לכן הייתי רוצה לתת להן קודם כל את רשות הדיבור

ישראל אייכלר: תתני את רשות הדיבור למי שאת חושבת

בת שבע פיק: הי, אני בת שבע

בת שבע פיק:  אני עובדת סוציאליות ומנהלת את אגף הרווחה של המועצה האזורית ׳גזר׳

בת שבע פיק:  אני נמצאת כאן היום גם כנציגת השלטון המקומי

בת שבע פיק:  המצגת היא באמת מרגשת ונותר רק להסיר את הכובע בפני ׳עזר מציון׳

בת שבע פיק:  חשוב לי אבל להדגיש גם בהיותי חלק מהמערכת הזו, את השלטון המקומי, שבעיניי הוא השחקן המרכזי בהענקת השירותים

בת שבע פיק:  גם בהמשך לדיון שהיה בוועדה הקודמת, אנחנו מכירים היטב את התושבים שלנו, את הצרכים שלהם ומפתחים שירותים ארוכי טווח על מנעד שלם

בת שבע פיק:       מועדונים חברתיים, טיפול למרותקי בית, מרכזי יום שנועדו להפיג את הבדידות ולחלץ את הקשישים מהקיבעון בבית

בת שבע פיק:  שבמקרים רבים העובד הזר שמטפל בהם הוא החברה היחידה שיש להם ופעמים רבות הם אפילו לא מדברים באותה שפה

בת שבע פיק:  בהגעה אל השירותים שלנו, בקשר עם עובדות סוציאליות, שבסוף נמצאות בחזית וצריכות לקבל - - -      

ישראל אייכלר: את יכולה להגיד בשם השלטון המקומי שבכל עירייה ובכל שלטון מקומי, באות העובדות הסוציאליות אל הקשישים? לפחות פעם בחודש?      

בת שבע פיק: אנחנו נותנים לכל קשיש את המענה שלו הוא זקוק

בת שבע פיק:  אנחנו צריכים חיזוק

ישראל אייכלר: כי לי יש תחושה שזה לא קורה, שהעובדים הסוציאליים לא מגיעים

בת שבע פיק: אנחנו צריכים חיזוק משמעותי, לא רק באחריות אלא גם בסמכות ובתקציבים

בת שבע פיק:  כי בסופו של דבר, גם בדיון הקודם דובר פה על מיקומו של השלטון המקומי

בת שבע פיק:  מבלי להתייחס למה שקורה בוועדת הכספים, השלטון המקומי הוא השחקן הקבוע ביותר שנמצא בקשר עם התושבים שלו

בת שבע פיק:  הרשות שלי, מפעילה בימים אלו ממש, מוקד ייעודי לאזרחים ותיקים ובעקבות פניות גם יוצאות עובדות סוציאליות לביקורי בית

ישראל אייכלר: איפה?     

בת שבע פיק: במועצה אזורית גזר

ישראל אייכלר: וידוע לך גם על המצב בערים אחרות?     

בת שבע פיק: נמצאת פה חברתי מבת ים

ישראל אייכלר: אז אחרייך ניתן לה גם לדבר

ישראל אייכלר:  זה מאוד חשוב לי לשמוע, כי אני מכיר ערים בהן העובדות הסוציאליות לא מכירות את הקשישים ממרחק של 100 שנים, אלא אם כן יש איזה מקרה טרגי או משהו כזה, אבל ביום-יום, בשוטף, לא רואים אותן

בת שבע פיק: אני חושבת שהן מוסרות את הנפש על ההיכרות עם האזרחים הוותיקים

בת שבע פיק:  אני חושבת שהקורונה, עשתה לנו בהפוך על הפוך שירות מצוין, כי היא העמיקה את הקשר שלנו עם האזרחים, ברמה הפרטנית, המשפחתית והקהילתית

בת שבע פיק:  זה אף פעם לא מספיק ואנחנו תמיד צריכים להשתדל ולעשות יותר

בת שבע פיק:  ״לא עליך המלאכה לגמור ולא אתה בן חורין להיבטל ממנה

בת שבע פיק: ״ הדבר האחרון שאפשר להגיד זה שמתבטלים - - -      

ישראל אייכלר: מי יגיד שמתבטלים? אף אחד לא אומר את זה

ישראל אייכלר:  מציין את העובדה שהקשיש לא רואה אותם

ישראל אייכלר:  את יכולה להגיד, ובצדק, שאין לכם תקציב לכל כך הרבה עובדות סוציאליות

בת שבע פיק: אני חושבת שזה It goes without saying , שאין מספיק תקציב, שאין מספיק תקנים, אבל אני - - -      

ישראל אייכלר: אני מקבל את זה

ישראל אייכלר:  אבל העובדה היא שאין מספיק היכרות בין העובדים הסוציאליים לקשישים, לדעתי זה נכון מאוד לגבי רוב הערים הגדולות

בת שבע פיק: לכן הבקשה פה, בגלל הידע, הקשר וההיכרות המעמיקה עם התושבים שלנו, היא לחזק את השלטון המקומי

בת שבע פיק:  להעביר אליו אחריות, להעביר אליו תקציבים ולאפשר גמישות בתקציבים, כפי שמשרד הרווחה פועל בשנה וחצי האחרונות

ישראל אייכלר: כן, בבקשה

ישראל אייכלר:  שם ותפקיד

מילכה קאסוטו שמחי: שמי מילכה, אני מנהלת המחלקה לאזרח הוותיק בעיר בת ים

מילכה קאסוטו שמחי:  העיר בת ים נחשבת היום לעיר הזקנה ביותר בארץ

מילכה קאסוטו שמחי:  יש כל כך הרבה זקנים כך שלא יהיה מצב בו העובדים הסוציאליים יוכלו להכיר את כל הזקנים

ישראל אייכלר: אני זוכר את בת ים כעיר עם הכי הרבה צעירים

מילכה קאסוטו שמחי: יושבים כאן ׳עזר מציון׳ ומגיע להם שאפו

מילכה קאסוטו שמחי:  אבל אני חושבת שמשרד הרווחה ושירותי הרווחה, צריכים לתכלל את השירות לאדם הזקן ולייצר עבורו רצף שירותי

מילכה קאסוטו שמחי:  כי מה שקורה היום זה שכל גוף עושה דבר אחר וגם המשרד לשוויון חברתי נכנס עכשיו לתחום ומכל מקום נכנס מישהו

מילכה קאסוטו שמחי:  אבל מישהו צריך לייצר את הסדר בהכול, על מנת שבסופו של דבר הזקן יקבל את השירות הטוב ביותר

מילכה קאסוטו שמחי:  כי הזקנה, כמו שדיברתם היום, נוגעת לצרכים פרטניים שתלויים במצבו של אותו זקן

מילכה קאסוטו שמחי:  אם יהיה רצף שירותי בין כלל השירותים, ולא כל אחד ינסה לקחת לעצמו, אז אני מאמינה שכן נצליח לייצר משהו שהוא נכון יותר לטובת הזקנים

ישראל אייכלר: אני רוצה להגיד אמירה כללית

ישראל אייכלר:  המגזר השלישי משלים את ההמשלה בכל התחומים, ככל שהשלטון, בגלל 1,000 סיבות מוצדקות, מצליח להגיע פחות לדברים, כך גדל התפקיד אותו תופס המגזר השלישי, זה נכון לכל התחומים ולא רק לקשישים

ישראל אייכלר:  את מודעת לזה

מילכה קאסוטו שמחי: אני מודעת לזה

מילכה קאסוטו שמחי:  זאת הזדמנות גדולה מאוד לשבת כאן, ומלבד לשבת בוועדה צריך לנסות לקדם את הדברים כדי שנצליח לעשות משהו למען הזקנים

מילכה קאסוטו שמחי:  דיברו כאן קודם על הזדקנות מיטבית

מילכה קאסוטו שמחי:  ההזדקנות המיטבית והטיפול בבדידות הם הדברים החשובים ביותר

מילכה קאסוטו שמחי:  אם על ידי תעסוקה, על ידי התנדבות או על ידי המון דברים נוספים שניתן לעשות

מילכה קאסוטו שמחי:  משרד הרווחה משקיע המון כסף בשביל להוציא לפועל תוכניות שילחמו בבדידות, שכאמור זו המחלה הקשה ביותר של הזקנה

מילכה קאסוטו שמחי:  אתה שאלת את שותפה שלי פה, על העניין הזה של עובדים סוציאליים שלא מכירים את המטופלים שלהם

מילכה קאסוטו שמחי:  אני שומעת איזו שהיא נימה של ביקורת ואני חושבת ש - - -      

ישראל אייכלר: תפקיד הוועדה הזו הוא לבקר את הממשלה

מילכה קאסוטו שמחי: הביקורת הזו היא לא בהכרח נכונה, כי העובדים הסוציאליים עושים עבודה מאוד רצינית ונכונה עם כל אחד שמגיע לפתחם

מילכה קאסוטו שמחי:  אנחנו עושים כל מה שאנחנו יכולים על מנת להגיע גם למי שלא מגיע אלינו

מילכה קאסוטו שמחי:  ויש לנו מעמסה גדולה מאוד

מילכה קאסוטו שמחי:  אני לא אוהבת לדבר על המעמסה ועל כמות האנשים, אבל - - -      

ישראל אייכלר: כדאי לדבר

ישראל אייכלר:  כי אם שמים על עובדת סוציאלית אחת 4,000 תיקים, אז גם אם היא תהיה מלאכית היא לא תצליח לעשות את זה

מילכה קאסוטו שמחי: בדיוק

מילכה קאסוטו שמחי:  אז יש המון זקנים בטיפולה של עובדת סוציאלית אחת

ישראל אייכלר: אני בא בצד הביקורת אבל לא בצד ההאשמה

ישראל אייכלר:  אני מבקר את המציאות, אבל ברור לי שהאשמה היא לא אצלכם

מילכה קאסוטו שמחי: בנוסף אני אגיד שיש מחוסר של עובדים סוציאליים בצורה שלא תתואר, אנחנו פשוט לא מצליחים לאייש

מילכה קאסוטו שמחי:  העובדים הסוציאליים לא באים ולא מעוניינים לעבוד בשירותי הרווחה בשל המשכורת הנמוכה

מילכה קאסוטו שמחי:  אני לא באה בתלונות או בהאשמות אלא פשוט שמה את זה על השולחן

מילכה קאסוטו שמחי:  אני מברכת מאוד את קיום היום הזה, הוא מעניין וחשוב מאוד והלוואי וייצא מהוועדות האלו משהו שיעזור לנו לקדם את תחום הזקנים בארץ

דורון רז: כבוד היושב ראש, אם אפשר אז אשמח להעיר הערה

דורון רז:  שמי דורון רז, אני יושב ראש ארגון נותני שירותי סיעוד

דורון רז:  אני חושב שאתה אמרת דברים נכונים

דורון רז:  אני שמעתי כאן עכשיו דברים שאני בכלל לא מבין מאיפה עם יצאו

דורון רז:  אנחנו מטפלים בכ-320 אלף קשישים, זכאי חוק סיעוד

דורון רז:  השלטון המקומי ולשכות הרווחה, משכו ידם מהטיפול בקשישים זכאי חוק הסיעוד והשאירו את המוסד לביטוח לאומי לטפל בהם לבד

דורון רז:  חוק הסיעוד התחיל כשיתוף פעולה בין לשכות הרווחה, המוסד לביטוח לאומי ונותני השירותים, העמותות והחברות שנותנות שירותים בשטח

דורון רז:       לפני מספר שנים, השלטון המקומי, בלחץ גדול מאוד, הפסיק את המעורבות של העובדים הסוציאליים שלו בלשכות הרווחה ובחוק הסיעוד, בוועדות ובליווי, והשאיר את הביטוח הלאומי ואותנו לטפל לבד בשטח

דורון רז:  זה נכון שהוא מטפל בקשישים אחרים, כאלה שאינם זכאים לחוק סיעוד, אבל לא בזכאי חוק הסיעוד, שהם בעצם האוכלוסייה החלשה שזקוקה לתמיכה

דורון רז:  תודה

ישראל אייכלר: תודה

ישראל אייכלר:  אז עכשיו זכות התגובה לגברת תמי, שהייתה באמצע זכות הדיבור

תמי דיסקין: בסדר

תמי דיסקין:  אני אתייחס למה שאתה אומר וארחיב על עוד כמה דברים

תמי דיסקין:  אכן, בשנת 2018, קרה שבעצם - - -     

דורון רז: לא קרה, הוצאתם את עצמכם

תמי דיסקין: יחד עם זאת, המחלקות לשירותים חברתיים נותנות טיפולים פסיכוסוציאליים ואחרים לאנשים שהם זכאי חוק סיעוד, והלכה למעשה, ממשיך להתקיים קשר

תמי דיסקין:  יש פה את שותפתי, גלי גז, עו״ס ראשית בביטוח לאומי

תמי דיסקין:  קיימים שיתופי פעולה בין הסניפים ובין המחלקות, עדיין נעשים הדברים בשטח ועדיין, מרבית האנשים שמוכרים בתיקי התערבות במחלקה לשירותים חברתיים, הם זכאי חוק סיעוד

תמי דיסקין:  גם במרכזי היום, מרבית האנשים הם - - -      

ישראל אייכלר: אמרת מילה שאני לא מכיר

ישראל אייכלר:  מה זה תיקי התערבות? כי פה הנקודה

ישראל אייכלר:  כי כשאני דיברתי קודם עם העובדות הסוציאליות על קשיש שיושב בבית ולא רואה עובדת סוציאלית, התכוונתי למי שאין שום אירוע אצלו

ישראל אייכלר:  את מדברת כבר על מקרה של מי שיש אצלו תיקי התערבות, זאת אומרת שיש בעיה ושצריך להתערב

תמי דיסקין: המחלקה לשירותים חברתיים נותנת מענה בכל הרצף

תמי דיסקין:  לחלק מהאנשים נפתח תיק התערבות כי יש איזה שהוא סיכון או סכנה או קשיים משמעותיים, שמצריכים את טיפול המחלקה

תמי דיסקין:  לצד זאת, המחלקות לשירותים חברתיים מפעילות מגוון רחב של שירותים שמגיעים אליהם אנשים שלא נפתח להם תיק במחלקה לשירותים חברתיים

תמי דיסקין:       כל המועדונים החברתיים שלנו, חלק מהאנשים שמגיעים לקהילות תומכות, שזה שירות שלנו שגם אותו צורכים באופן עצמאי, כל העבודה הקהילתית שהמחלקות לשירותים חברתיים מפעילה, שמסייעות גם למחלקה להגיע לאנשים שאינם מוכרים ולא רוצים את הקשר, על ידי מתנדבים ופעילים

תמי דיסקין:  את כל הדבר הזה מתכללת המחלקה לשירותים חברתיים, כך שאם בנתונים היבשים אנחנו מכירים משהו כמו 185 אלף אנשים, אנחנו יודעים שאנחנו בעצם נוגעים לפחות ב-350 אלף אזרחים ותיקים, ואת כל הדבר הזה עושות בשטח מנהלות המחלקה, הלכה למעשה

תמי דיסקין:       אני חושבת שיש פה איזה שהוא רצף שצריך להסתכל עליו, בין המניעה לטיפול

תמי דיסקין:  יש הרבה מאוד שחקנים וזה בסדר גמור, כל אחד מביא את הערך המוסף שלו

תמי דיסקין:  יושבת מולי צפי, ממשרד הבריאות, יש לנו תוכנית משותפת בה נכנסות עובדות סוציאליות עם אחיות קופת חולים לאנשים במצבים מורכבים

תמי דיסקין:  כלומר, באמצעות מרכזי היום, אנחנו נותנים רצף שלם של שירותים

תמי דיסקין:  יש מקום לכולם ובאמת צריך שיהיה שחקן מרכזי ברשות המקומית, שיתכלל את זה ואנחנו כמובן רואים שמבחינתנו, זו המחלקה לשירותים חברתיים

תמי דיסקין:       משרד הרווחה ומשרדי ממשלה נוספים, פועלים בשנים האחרונות לאור החלטת ממשלה 127, שמדברת בעצם על דחיקת התלות

תמי דיסקין:  מה שאנחנו עושים שם זה לפתח את אותם אזורים של מניעה

תמי דיסקין:  על ידי הגברת שייכות חברתית, רשתות חברתיות והגברת משמעות, כדרך להפגת הבדידות

תמי דיסקין:  זה נוגע בכל השירותים שלנו

תמי דיסקין:  אנחנו מפתחים את הנושא הזה, מעמיקים בנושא הזה ומעבירים את הידע למחלקות

תמי דיסקין:  תודה

ישראל אייכלר: אנחנו נעבור ל-׳מטב׳ ונסיים עם משרד הבריאות

ישראל אייכלר:  בבקשה

ליאור שטרסברג: תודה רבה

ליאור שטרסברג:  אני אגיד בקצרה

ליאור שטרסברג:  קודם כל, לגבי הדיון שהתנהל פה

ליאור שטרסברג:  הדבר הבסיסי בשירותי רווחה זה קהילתיות ושיתוף פעולה, רווחה לא עושים לבד

ליאור שטרסברג:  לכן, כשאתה עובד מול הרווחה אתה עובד מול כל הגורמים הרלוונטיים שנמצאים פה ושעושים עבודה יוצאת מן הכלל

ליאור שטרסברג:  אם זה המוסד לביטוח לאומי, אם זה משרד הרווחה, אם זה משרד הבריאות, הרשויות המקומיות ועוד משרדים שנמצאים פה

ליאור שטרסברג:       חלק ממה שאני רוצה להגיד פה זה שבסופו של דבר, נושא הדיון הזה הוא הסיעוד הביתי והסיעוד הזה נותן שירות ללמעלה מ-300 אלף אזרחים ותיקים, שהמדינה קבעה שהם אזרחים שזקוקים לסיוע בפעולות היום-יומיות של החיים

ליאור שטרסברג:  גם היום בבוקר נכנסו עשרות אלפי מטפלות לבתים של קשישים והאתגר הגדול שיש לנו ב- Eco system הזה, שהוא מאוד משמעותי, זה לעשות חיבור בין הממשקים וכל הגורמים, כזה שלא קיים היום

ליאור שטרסברג:  כמו למשל קופות החולים ועוד גופים אחרים

ליאור שטרסברג:       כשאנחנו מסתכלים על הסיעוד הביתי, אנחנו מסתכלים עליו בראייה רחבה, כזו שיש בה מרכז יום, שזה שירות יוצא מן הכלל, שיש בה קהילה תומכת, שיש בה מערך מתנדבים ושיש בה פרויקטים בין דוריים כמו אלה שמוביל משרד הנגב, הגליל והחוסן הלאומי

ליאור שטרסברג:  כשיש בעיה בבית אז כמובן שאנחנו פונים, לרשות המקומית, לאגף הרווחה, שהיא הרשות המקצועית שמובילה את העניין הזה ביחד עם צוות מאוד גדול של עובדים סוציאליים של הביטוח הלאומי, שגם עושים עבודה יוצאת מן הכלל

ליאור שטרסברג:       לכן הראייה חייבת להיות רחבה, כי יש פה בסיס שהוא משמעותי

ליאור שטרסברג:  כולנו מבינים היום את האתגר הגדול בנושא הבדידות ואני אתן דוגמה לנושא הזה

ליאור שטרסברג:  תפקיד המטפלת הסיעודית, במשך 20 שנה ומעלה, לא עבר שום שינוי

ליאור שטרסברג:  לא נעשה שום שינוי בהגדרת התפקיד

ליאור שטרסברג:  אסור לה לעשות כלום בערך, אפילו לא לסדר תרופות

ליאור שטרסברג:  כולנו מבינים שהדבר הזה צריך להשתנות, בתוך האתגרים שיש היום ובייחוד אם אנחנו רוצים לייצר תהליך של מניעה

ליאור שטרסברג:  יש פה גורמים מקצועיים, ביטוח לאומי, משרד הבריאות וכמובן משרד הרווחה, צריך לשבת ולטפל בזה, כי זה חבל

ליאור שטרסברג:  יש פה תשתית משמעותית שכבר קיימת

ליאור שטרסברג:       גם בנושא המטפלות הסיעודיות, יש רפורמה יסודית

ליאור שטרסברג:  כל הנושא של הכשרה מסודרת, של מניעת נפילות, של בריאות, של פעילות גופנית, של תזונה בריאה ועוד, לכל הדברים האלה יש תשתית קיימת

ליאור שטרסברג:  יש לנו נטייה להמציא כל מיני דברים לפעמים אבל זה לא תמיד נצרך

ליאור שטרסברג:  יש פה תשתית קיימת

ליאור שטרסברג:  אני נפגש הרבה עם מטפלות ואני אומר מניסיון שזו תשתית של ציבור נפלא, למעלה מ-120 אלף מטפלות, שהגיעו לעבודה גם בתקופת הקורונה, כשאף אחד לא יצא מהבית, לכן אסור לנו להסתכל עליהן כשקופות אלא צריך להשקיע בהן, בהכשרה, בתמיכה, בתנאי העסקה וביצירה של אופק מקצועי, ואין לי ספק שהדבר הזה יעשה שינוי

ישראל אייכלר: כמה בערך אתם משלמים למטפלת לשעה?     

ליאור שטרסברג: אנחנו משלמים לפי מה שקובע המכרז של הביטוח הלאומי, שזה שכר מינימום פלוס ארבעה אחוזים בממוצע

ישראל אייכלר: כמה זה בכסף?      

ליאור שטרסברג: 30

ליאור שטרסברג: 61

ישראל אייכלר: 30

ישראל אייכלר: 61 לשעה?     

ליאור שטרסברג: כן

ליאור שטרסברג:  זה מה שכל השוק משלם

ליאור שטרסברג:  אני יכול להגיד לך שאצלנו וגם בארגונים אחרים, יש השקעה של הרבה מאוד משאבים בנושא הזה של תמיכה במטפלות ואני אתן לך דוגמה

ליאור שטרסברג:  אחד האתגרים הגדולים עבור מטפלת הוא הנושא של תמיכה נפשית, בסוף, בהרבה מאוד מקרים, המטפלת מתמודדת עם אובדנים, היא האחרונה שנמצאת עם הקשיש וכך הלאה צריך לתמוך בה נפשית

ישראל אייכלר: וכל זה בשביל 30

ישראל אייכלר: 61 שקלים לשעה

ליאור שטרסברג: נכון

ליאור שטרסברג:  לכן הקמנו מוקד שנקרא ׳בשבילך׳ לטובת הנושא הזה

ליאור שטרסברג:  יש עוד דבר שחשוב מאוד להגיד ואתה מכיר את הנושא הזה והוא כניסה של בני משפחה מטפלים

ליאור שטרסברג:  זה כן מהלך שהמציאות מחייבת אותו, כי אין מספיק מטפלות ומספר האזרחים הוותיקים עולה

ליאור שטרסברג:  אבל הנושא של הכשרת בני המשפחה, של תמיכה בהם ומתן כלים, זה גם דבר מאוד משמעותי

ליאור שטרסברג:  היום זה כבר אזור ה- 30% או 40% מהנושא של חוק הסיעוד

ליאור שטרסברג:  בשורה התחתונה, ובזה אני אסיים

ליאור שטרסברג:       אני חושב שבעולם בו תוחלת החיים עולה באופן דרמטי, חייבים להקצות הרבה יותר משאבים, גם לפיתוח שירותים קהילתיים, כי במקום שידברו על פיתוח שירותים חדשים בתחום הקהילה עבור אנשים עם ירידה קוגניטיבית ואנשים אחרים, אז השיח בשנה האחרונה הוא על איך מצילים את מרכזי היום, שזה שירות יוצא מן הכלל, שיש בו הפגת בדידות, יש בו מפגש עם אחות ומפגש עובדת סוציאלית

ליאור שטרסברג:  תמיד יש מה לשפר במה שיש, אבל הדיון שמתקיים הוא דיון על הצלה במקום דיון על פיתוח וחיזוק, וזה לא טוב, בייחוד כי מדובר באתגר שהולך וגדל

ליאור שטרסברג:  אני אומר עוד פעם, יש פה Eco system טוב, צריך לדעת איך לא להרוס אותו ואיך - - -      

ישראל אייכלר: מכל הדברים שאמרת אני צריך שתסביר לי דבר אחד, מה זה Eco system?      

ליאור שטרסברג: סליחה

ליאור שטרסברג:  יש תשתית שנבנתה בישראל, שאף הגיעו אנשים ללמוד ממנה במהלך השנים, תשתית של שירותים שנמצאים ליד הבית של הקשיש, ואין את זה בכל המקומות

ליאור שטרסברג:  קודם כל, חוק הסיעוד, שאמנם יש עליו הרבה ביקורת ועם חלקה אנחנו גם מסכימים - - -      

ישראל אייכלר: רציתי שתסביר את המונח Eco system, כל השאר הבנתי

ליאור שטרסברג: תשתית

ליאור שטרסברג:  תשתית של שירותים שמטרתם היא אחת, לתמוך בקשיש

ליאור שטרסברג:  תודה רבה על ההזדמנות

קריאה: שיתוף פעולה בין מגזרי

ישראל אייכלר: תודה רבה

קריאה: אפשר להעיר משהו? לגבי בני משפחה מטפלים

ישראל אייכלר: אני רוצה לאפשר לעוד שני אנשים לדבר ואני חייב לסיים

ישראל אייכלר:  משרד הבריאות ואחר כך אדון בריק, בבקשה

צפי הלל דיאמנט: אז קודם כל תודה על זכות הדיבור

צפי הלל דיאמנט:  שמי צפי הלל דיאמנט, אני האחות הראשית באגף לגריאטריה במשרד הבריאות

צפי הלל דיאמנט:  אני מברכת על היום הזה, בו הגריאטריה נמצאת בראש מעייננו

צפי הלל דיאמנט:  למרות שזה דרש מכולנו להתרוצץ בין וועדות, אבל אני חושבת שזה מבורך ותודה גם על הפעילות הגופנית שזה הביא לנו

צפי הלל דיאמנט:  עם זאת, אני מסכימה עם מה שנאמר כאן על ידי כל חבריי המלומדים ואני רוצה להוסיף על כך

צפי הלל דיאמנט:  כל המשרדים, ללא יוצא מן הכלל, עוסקים בזקנה כי הם מבינים שזקנה היא לא העבר, אלא העתיד

צפי הלל דיאמנט:       משרד הבריאות, בדגש על בריאות, עושה אינספור פעולות עם קופות החולים

צפי הלל דיאמנט:  במבחני תמיכה, ביישום של החלטות ממשלה, בשילוב של עבודה בין משרדית, כפי שהזכירה פה חברתי, את התוכנית לתיאום טיפול שזה בעצם מיזם שנעשה על ידי משרד הבריאות, קרנות הביטוח הלאומי, משרד הרווחה והביטחון החברתי ואשל ג׳וינט, שבעצם נותן מענה לאנשים מבוגרים בקהילה, שבעצם נפלו בין הכיסאות

צפי הלל דיאמנט:  שיתוף הפעולה הזה בין האחיות והעובדות הסוציאליות שנותנות את המענה, יצר קסם למעל ל-5,000 אנשים עד עכשיו וזה ממשיך

צפי הלל דיאמנט:       נוסף לכך, מניעת נפילות, שהיא מאוד מאוד משמעותית ועם מבחני תמיכה ואינספור עשייה, גם עם השלטון המקומי, במסגרת ׳מונימאה׳, במסגרת פעילויות של קופות החולים וגם בבתי החולים, מניעת דמנציה

צפי הלל דיאמנט:  הפעולות שהוזכרו כאן הן מבורכות, הן נעשות והן משולבות

צפי הלל דיאמנט:  וכמו שאמר כאן חברי, יש עשייה בכל התחומים, גם במגזר השלישי וגם במשרדים הממשלתיים, בדגש על כך ובהבנה לכך שהזקנה צריכה להיות מטופלת

צפי הלל דיאמנט:  האם זה מספיק? לצערי, לא

צפי הלל דיאמנט:  אבל יש לנו חזון ואנחנו נקדם אותו ונעשה את זה

צפי הלל דיאמנט:  תודה

ישראל אייכלר: בעזרת השם תעשו ותצליחו

ישראל אייכלר:  מר יצחק בריק, בבקשה

יצחק רבין: אז קודם כל, אני מאוד רוצה לברך אותך על היוזמה של היום הזה, מגיעה לך תודה על שהפנת את תשומת הלב שלנו לתחום הזקנה

יצחק רבין:  כשנחקק חוק הסיעוד, נאמר בו במפורש, שהמטרה היא לעזור לאנשים שבכל או ברוב פעולות היום-יום שלהם, הם זקוקים לעזרת הזולת

יצחק רבין:  המחוקק הבין שכדי לעשות את זה צריך לשלוח מטפלת לבית הזקן, שתעזור לו להתלבש, להתרחץ וכן הלאה

יצחק רבין:  לצערי הרב, במשך השנים, נוצרה בחוק הזה שחיקה

יצחק רבין:       אחת הבעיות הקשות ביותר היא המעבר, שכיום הוא גם קל, מגמלה בעין, בשירותים, לגמלה בכסף

יצחק רבין:  ויש לנו לא מעט ידיעות על כך שאנשים שלוקחים את הכסף, רואים בו חלק מתוספת ההכנסה שלהם וזה לא הולך לטיפול בזקן

יצחק רבין:  אני רוצה להתריע על זה ולומר שאם עכשיו יש כוונות נוספות, ועכשיו יש, זה כבר כמעט היה מונח על סדר היום של התקציב לפתוח עוד יותר את היד ולאפשר עוד יותר לאנשים לקחת כסף במקום גמלה בעין ואני חושב שזו שגיאה חמורה מאוד ושצריך למנוע את זה בכל תוקף

יצחק רבין:  אני יודע שהזמן מוגבל וקצר אבל רק עוד נקודה אחת

יצחק רבין:       אני יודע שיש כוונה, שאותה מעביר האוצר, להעביר חלק מהטיפול בחוק הסיעוד, בגמלת הסיעוד, אל קופות החולים

יצחק רבין:  ואני חושב שזה גם מהלך שגוי מלכתחילה ולא צריך לאפשר את זה

יצחק רבין:  קופות החולים לא ערוכות לזה ולא בנויות לזה

יצחק רבין:  במקום זה, צריך לחזק את השירותים הקהילתיים הקיימים

יצחק רבין:  אם מדברים על דחיקת התלות, מה יותר דוחק את התלות מאותה מטפלת שבאה אליו הביתה? מה יותר דוחק את התלות מזה שאדם יכול לבוא בהסעה מידי בוקר למרכז יום ולקבל שם ארוחות, פעילות חברתית ותעסוקה?      לכן, אני חושב שהפנים צריכים להיות לכיוון של חיזוק השירותים הקהילתיים, כי זה מה שמונע את ההידרדרות במצבו של הזקן, בדיוק זה

יצחק רבין:  לעומת זאת, אם יתנו לאנשים כסף, זה לא יביא לא לדחיקת התלות, לא ימנע שום דבר ולא יעזור בשום דבר, אלא להיפך

ישראל אייכלר: תודה רבה אדון בריק

ישראל אייכלר:  אנחנו מסיימים את הדיון בדברים שלך

ישראל אייכלר:  אני מאחל לכולכם עבודה פורייה

ישראל אייכלר:  אנחנו מאוד מעריכים את העבודות של כולם, גם במגזר הממשלתי וגם במגזר השלישי

ישראל אייכלר:  כמו שאמרתי פעם, לפי הרבה שנים, עניין הרווחה והסיעוד במדינת ישראל, זה המזוזה של החסד של מדינת ישראל, ״עולם חסד יבנה״, בלעדיה אין לנו אפשרות להתקיים

ישראל אייכלר:      תודה רבה לכולכם, הישיבה נעולה